सार्वजनि‍क स्‍वास्‍थ्‍य सेवाओं के प्रति लोगों के मोहभंग होने का या दूसरे शब्‍दों में कि‍ए जाने का इससे बड़ा उदाहरण और क्‍या मि‍ल सकता है? टीबी का सरकारी और गैर सरकारी स्‍वास्‍थ्‍य सेवाओं में बि‍लकुल एक जैसा इलाज होने पर हमारे टीबी कंट्रोल के प्रोग्राम जमीन पर क्‍यों लोगों का भरोसा जीत पाने में कामयाब नहीं हो पा रहे हैं. आखि‍र यह भी तय कि‍या जाना चाहि‍ए कि यदि 2025 तक देश से टीबी खत्‍म हो रहा है तो क्‍या उसे इस तेज गति से अपना दायरा फैला रहीं और लोगों को गरीबी में धकेल रहीं नि‍जी स्‍वास्‍थ्‍य सेवाएं ले जाएंगी, या इसका रास्‍ता स्‍वास्‍थ्‍य बीमा के जरि‍ए खोजा जाएगा, जि‍सका एक वि‍श्‍लेषण यह भी कहता है कि यह सार्वजनि‍क स्‍वास्‍थ्य सेवाओं के लि‍ए घातक ही साबि‍त होगा.